stanford-oval/wikipedia huggingface dataset:
รายชื่อประเทศเรียงตามตัวอักษรภาษาไทย
อ

ออสเตรเลีย
ออสเตรีย
อันดอร์รา
อัฟกานิสถาน
อาเซอร์ไบจาน
อาร์เจนตินา
อาร์มีเนีย
อิเควทอเรียลกินี
อิตาลี
อินเดีย
อินโดนีเซีย
อิรัก
อิสราเอล
อิหร่าน
อียิปต์
อุซเบกิสถาน
อุรุกวัย
เอกวาดอร์
เอธิโอเปีย
เอริเทรีย
เอลซัลวาดอร์
เอสโตเนีย
เอสวาตินี
แองโกลา
แอนทีกาและบาร์บิวดา
แอฟริกาใต้
แอลจีเรีย
แอลเบเนีย
โอมาน
ไอซ์แลนด์
ไอร์แลนด์
ฮ

ฮอนดูรัส
ฮังการี
เฮติ
ดูเพิ่ม

ภูมิศาสตร์
โลก
ทวีป
รายชื่อประเทศเรียงตามทวีป
รายชื่อประเทศและเขตการปกครองเรียงตามขนาดพื้นที่ทั้งหมด
รายชื่อประเทศเรียงตามจำนวนประชากร
รายชื่อประเทศ ดินแดน และเมืองหลวง
รายชื่อเขตการปกครอง
รายชื่ออักษรคันจิที่ใช้เป็นชื่อประเทศ
| ด ค กรายชื่อประเทศตามการจัดอันดับ |
| --- | --- |
ภูมิศาสตร์และการปกครอง:  ตัวอักษร  ดินแดนและเมืองหลวง  พื้นที่  เขตการปกครอง  เขตการปกครองตามขนาดพื้นที่ 
ลักษณะประชากร:  จำนวนประชากร  ความหนาแน่นประชากร  อัตราการเกิด  อัตราการเสียชีวิต  จำนวนผู้ป่วยโรคเอดส์  ดัชนีการพัฒนามนุษย์ 
เศรษฐกิจ:  ค่าจีดีพี (ราคาตลาด)  ค่าจีดีพี (อำนาจซื้อ)  มูลค่าการส่งออก  กำลังในการซื้อ  งบประมาณแผ่นดิน  เงินทุนสำรองระหว่างประเทศ  ทองคำสำรอง 
โทรคมนาคม:  ผู้ใช้อินเทอร์เน็ต 
คมนาคมและการขนส่ง:  ทางรถไฟ  รถไฟความเร็วสูง 
การเมืองและการทหาร:  ความสงบสุข  การคอร์รัปชัน  ความเสี่ยงต่อการเป็นรัฐล้มเหลว  ข้อมูลทางการทหาร
อากิระ โทริยามะ

| อากิระ โทริยามะ |
| --- | --- |
เกิด: 5 เมษายน ค.ศ. 1955(1955-04-05) นาโงยะ, ประเทศญี่ปุ่น
เสียชีวิต: 1 มีนาคม ค.ศ. 2024(2024-03-01) (68 ปี)
อาชีพ: ศิลปินมังงะ, ผู้ออกแบบตัวละคร
ปีปฏิบัติงาน: ค.ศ. 1978–2024
นายจ้าง: ชูเอชะ, Bird Studio
ผลงานเด่น: ดราก้อนบอล ดร.สลัมป์ กับหนูน้อยอาราเล่ ดราก้อนเควสต์ (ผู้ออกแบบตัวละคร) โครโนทริกเกอร์ (ผู้ออกแบบตัวละคร) บลูดรากอน (ผู้ออกแบบตัวละคร)
คู่สมรส: โยชิมิ คาโต (สมรส 1982)
บุตร: 2
รางวัล: โชงะกุกัง มังงะ อวอร์ด (1981)
ลายมือชื่อ

อากิระ โทริยามะ (ญี่ปุ่น: 鳥山明; โรมาจิ: Toriyama Akira; 5 เมษายน พ.ศ. 2498 – 1 มีนาคม พ.ศ. 2567) เป็นนักวาดการ์ตูนและผู้ออกแบบตัวละครชาวญี่ปุ่น เขาได้รับการยอมรับเป็นครั้งแรกจากซีรีส์มังงะยอดนิยมเรื่อง ดร. สลัมป์ ตามด้วยเรื่อง ดราก้อนบอล (ผลงานที่โด่งดังที่สุดของเขา)
ผลงานอื่นของโทริยามะ ได้แก่ออกแบบตัวละครในเกมอาร์พีจีที่มีชื่อเสียงเช่น ดราก้อนเควสต์ และโครโนทริกเกอร์ รวมถึงบลูดราก้อน และเกมต่อสู้ โทบอล No.1 รวมทั้งได้ช่วยออกแบบตัวละครในเกมส์ออนไลน์ที่มีชื่อว่า ดราก้อนบอลออนไลน์ ร่วมกับทีมงานบริษัท บันได (Bandai) โทริยามะได้รับการยกย่องว่าเป็นผู้เปลี่ยนแปลงประวัติศาสตร์มังงะ งานของเขาได้สร้างอิทธิพลและความนิยม โดยเฉพาะอย่างยิ่ง ดราก้อนบอล ที่เป็นหัวเชื้อให้แก่นักวาด
โทริยามะได้รับรางวัล Shogakukan Manga Award เมื่อปี 1981 สำหรับรางวัลโชเน็งมังงะยอดเยี่ยม จากผลงานดรสลัมป์ ที่สร้างยอดขายถึง 35 ลัานเล่ม ในญี่ปุ่น และถูกนำมาพัฒนาในเวอร์ชั่นอนิเมะซีรี่ย์ และครั้งที่ 2 ออกอากาศในปี 1997 หลังมังงะ ปิดเล่มได้ 13 ปี ผลงานต่อมา คือ ‘’ดราก้อนบอล’’นับเป็นมังงะยอดนิยมและประสบความสำเร็จตลอดกาล สร้างยอดขายถึง 260 ลัานเล่มทั่วโลก นับเป็นหนึ่งในมังงะที่ขายดีตลอดกาล และเป็นข้อพิสูจน์ถึงช่วงเวลาพีคของมังงะ คือในช่วงกลางยุค 80s ถึง กลางยุค 90s ดราก้อนบอลถูกพัฒนาเป็นอนิเมะซึ่งประสบความสำเร็จกว่ามังงะ และอนิเมะฉบับรีบูท ซึ่งได้รับความนิยมในแถบตะวันตก ในปี 2019 อากิระ โทริยามะได้รับเครื่องอิสริยาภรณ์เลฌียงดอเนอร์ ชั้นอัศวิน (Chevalier of the French) จากผลงานที่เขารังสรรค์
ช่วงชีวิต

อากิระ โทริยามะ เกิดที่คิโยซุ จังหวัดไอจิ ประเทศญี่ปุ่น เขาชอบวาดรูปแต่เด็ก โดยมากเขาวาดสัตว์และรถ ซึ่งเป็นสิ่งที่เขารัก หลังจากเขาได้ดู  One Hundred and One Dalmatians (1961) จึงทำให้เขาตกอยู่ในห้วง และเขากล่าวว่า ยิ่งทำให้เขาต้องวาดอย่างถลำลึกเพื่อเข้าถึงโลกศิลปะ เขาได้พบเรื่องที่ทำให้หัวใจพองโตในชั้นประถม เมื่อได้เห็นมังงะของพี่ชาย และอีกครั้งในทีวีของเพื่อนบ้าน เขาระบุเรื่อง Astro Boy ของ เทซูกะ โอซามุ เป็นหัวเชื้อที่ทำให้เขาสนใจมังงะ
ชีวิตส่วนตัว

โทริยามะแต่งงานกับโยชิมิ คาโต (加藤 由美) เมื่อวันที่ 2 พฤษภาคม พ.ศ. 2525 เธอเป็นอดีตนักวาดการ์ตูนจากนาโงยะ โดยใช้นามปากกาว่า "นาจิ มิคามิ" (みかみ なち) และเคยช่วยโทริยามะและผู้ช่วยของเขาในผลงานเรื่อง ดร.สลัมป์ กับหนูน้อยอาราเล่ เป็นครั้งคราวเมื่อเวลาเร่งรัด ทั้งสองมีลูกสองคน ลูกชายชื่อซาสึเกะ (佐助) เกิดเมื่อวันที่ 23 มีนาคม พ.ศ. 2530 และลูกสาวหนึ่งคนเกิดในเดือนตุลาคม พ.ศ. 2533 โทริยามะอาศัยอยู่ในสตูดิโอที่บ้านของเขาในเมืองคิโยซุ เขาเป็นผู้มีชื่อเสียงซึ่งหลีกเลี่ยงการปรากฏตัวในที่สาธารณะหรือในสื่อต่าง ๆ เนื่องจากความเขินอายของเขาตั้งแต่เดือนธันวาคม พ.ศ. 2523 โทริยามะได้ใช้อวตารที่เรียกว่า "โรโบโทริยามะ" เพื่อนำเสนอตัวเองในมังงะและการสัมภาษณ์
โทริยามะมีความรักในรถยนต์และรถจักรยานยนต์ ซึ่งเป็นสิ่งที่เขาได้รับสืบทอดมาจากพ่อของเขาที่เคยแข่งมอเตอร์ไซค์และดำเนินธุรกิจซ่อมรถยนต์ในช่วงเวลาสั้น ๆ แม้ว่าเขาจะไม่เข้าใจเครื่องยนต์กลไกเลยก็ตาม โทริยามะเป็นคนรักสัตว์ โดยเลี้ยงนก สุนัข แมว ปลา กิ้งก่า และแมลงหลากหลายสายพันธุ์ไว้เป็นสัตว์เลี้ยงมาตั้งแต่เด็ก บางตัวถูกใช้เป็นแบบอย่างให้กับตัวละครที่เขาสร้างขึ้น เช่น คาริน (カリン) และบิลส์ (ビルス) จากเรื่องดราก้อนบอล โทริยามะมีความหลงใหลในหุ่นจำลองพลาสติกมาตลอดชีวิต และได้ออกแบบโมเดลต่าง ๆ ให้กับตราสินค้า Fine Molds นอกจากนี้เขายังนิยมสะสมลายเซ็นของนักวาดมังงะชื่อดัง ซึ่งมีมากกว่า 30 คน รวมถึงยูเดทามาโงะ (ゆでたまご) และฮิซาชิ เอกุจิ (江口 寿史) ซึ่งเป็นงานอดิเรกที่เขาถ่ายทอดให้กับตัวละครโซรามาเมะ พีสึเกะ (空豆 ピースケ) จากเรื่องดร.สลัมป์ กับหนูน้อยอาราเล่
การเสียชีวิต

อากิระ โทริยามะ เสียชีวิตด้วยอาการเลือดออกใต้เยื่อหุ้มสมองชั้นนอกเฉียบพลัน เมื่อวันที่ 1 มีนาคม พ.ศ. 2567 ขณะมีอายุ 68 ปี หนึ่งสัปดาห์ต่อมาในวันที่ 8 มีนาคม เบิร์ด สตูดิโอประกาศการเสียชีวิตของเขา โดยครอบครัวของเขาได้จัดพิธีศพเป็นการส่วนตัว
ผลงานการ์ตูน > มังงะ

| ชื่อ | ปี | Collected |
| --- | --- | --- |
| Awawa World | 1977 | Unpublished |
| Wonder Island | 1978-1979 | 2 One-shots |
| Today's Highlight Island | 1979 | One-shot |
| Tomato | 1979 | One-shot |
| Hetappi | 1982, | 1 tankōbon, drawing lesson - ผู้แต่งร่วม: อากิระ ซากูมะ |
| ดร.สลัมป์กับหนูน้อยอาราเล่  (Dr. Slump) | 1979-1985 | 18 tankōbon, kanzenban |
| Escape | 1981 | One-shot |
| Pola & Roid | 1981 | One-shot |
| Pink | 1982 | One-shot |
| Mad Matic | 1982 | One-shot |
| Chobit | 1983 | 2 One-shots, คนละเรื่องกับ ดิจิทัล เลดี้, ของ แคลมป์ |
| Dragon Boy | 1983 | 2 One-shots |
| Tongpoo | 1983 | One-shot |
| Akira Toriyama's Manga Theater Vol.1 | 1983 | 1 tankōbon |
| ดราก้อนบอล | 1984-2021 | 42 tankōbon, later reassembled into 34 kanzenban special editions  and has also become an anime |
| Mr. Ho | 1986 | One-shot |
| Lady Red | 1987 | 3 one-shots, adult gag manga |
| Kennosuke-sama | 1987 | One-shot |
| Sonchoh | 1987 | One-shot |
| Mamejiro | 1988 | One-shot |
| Akira Toriyama's Manga Theater Vol.2 | 1988 | 1 tankōbon |
| Karamaru | 1989 | One-shot |
| Wolf | 1990, | One-shot |
| Cashman Saving Soldier | 1991 | 3 one-shots - 1998, 1 tankōbon |
| Dub & Peter 1 | 1992 | 4 one-shots |
| Go!Go!Ackman | 1993 | 11 one-shots |
| Chotto Kaettekita Dr. Slump | 1994-1997 | 4 slim tankōbon |
| Tokimecha | 1996, | One-shot |
| Alien X-Peke | 1997, | One-shot |
| Bubul | 1997 | One-shot |
| Akira Toriyama's Manga Theater Vol.3 | 1997 | 1 tankōbon |
| Cowa! | 1997-1998 | 1 tankōbon |
| Cashman Saving Soldier/New Cashman Saving Soldier | 1998 | 1 tankōbon |
| Tahi Mahi | 1998 | 1 tankōbon |
| Kajika | 1998 | 1 tankōbon |
| เนโกะมาจิน | 1999-2005 | 5 one-shots, 1 tankōbon / kanzenban |
| แซนด์แลนด์ | 2000 | 1 tankōbon |
| Bitch's Life | 2001 | 1 illustration |
| Kochikame | 2006, | One-shot, omake |
| Cross Epoch | 2006 | One-shot |
| Untitled Masakazu Katsura Collaboration | 2008 | One-shot |
| Jaco the Galactic Patrolman | 2013 | 11 chapters serialized in Weekly Shōnen Jump, collected into 1 tankōbon |
| ดราก้อนบอล ซูเปอร์ | 2015–2024 | Currently serialized in V Jump, art by Toyotarou, collected into 18 tankōbon |
แหล่งข้อมูลอื่น

อากิระ โทริยามะ  ที่เครือข่ายข่าวอนิเมะ
| ด ค กผลงานของอากิระ โทริยามะ |
| --- | --- |
รายการผลงาน
มังงะ:  ดร.สลัมป์ กับหนูน้อยอาราเล่ (พ.ศ. 2523–2527)  พิ้ง (พ.ศ. 2525)  เฮตัปปิ มังงะ เค็นกีวโจะ (พ.ศ. 2525–2527)  Akira Toriyama's Manga Theater (พ.ศ. 2526–2540)  ดราก้อนบอล (พ.ศ. 2527–2538)  แอ๊คแมน (พ.ศ. 2536–2537)  Cowa! น่ากลั๊ว น่ากลัว (พ.ศ. 2540–2541)  คาจิกะ (พ.ศ. 2541)  เนโกะ มาจิน (พ.ศ. 2542–2548)  แซนด์แลนด์ (พ.ศ. 2543)  เจโก้ สายตรวจจักรวาล (พ.ศ. 2556)  ดราก้อนบอล ซูเปอร์ (ร่วมกับโทโยทาโร่) (พ.ศ. 2558–2567) 
วิดีโอเกม:  ดราก้อนเควสต์ซีรีส์  โครโนทริกเกอร์  Tobal No. 1  Tobal 2  บลูดรากอนซีรีส์ 
| ด ค กดร> สลัมป์ กับหนูน้อยอาราเล่ โดย อากิระ โทริยามะ |
| --- | --- |
สื่อ: มังงะ • ตอน (ดร.สลัมป์ กับหนูน้อยอาราเล่ • ดร.สลัมป์) • ภาพยนตร์
ตัวละคร: โนริมากิ อาราเล่
ผลงานอื่น ๆ: ดราก้อนบอล • เจโก้ สายตรวจจักรวาล • เนโกะ มาจิน
สื่ออื่น ๆ: จัมป์ซูเปอร์สตาร์ส • จัมป์อัลทิเมตสตาร์ส • เจสตาร์วิกตอรีวีเอส
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิตาลี  อิสราเอล  เบลเยียม  สหรัฐ  ลัตเวีย  ญี่ปุ่น  ออสเตรเลีย  เกาหลี  เนเธอร์แลนด์  โปแลนด์  โปรตุเกส 
วิชาการ:  CiNii 
ศิลปิน:  มิวสิกเบรนซ์ 
ประชาชน:  Trove 
อื่น ๆ:  SNAC  IdRef
เอ็มเค เรสโตรองต์ กรุ๊ป

| --- | --- |

ประเภท: บริษัทมหาชนจำกัด
การซื้อขาย: SET:M
ISIN: TH4577010002
อุตสาหกรรม: อาหาร
ก่อตั้ง: 2 มีนาคม พ.ศ. 2529 (เอ็มเคสาขาแรก) 10 กรกฎาคม พ.ศ. 2532 (จดทะเบียนบริษัท)
ผู้ก่อตั้ง: มาคอง คิงยี
สำนักงานใหญ่: 1200 ถนนเทพรัตน แขวงบางนาใต้ เขตบางนา กรุงเทพมหานคร
บุคลากรหลัก: ฤทธิ์ ธีระโกเมน (ประธานกรรมการและประธานเจ้าหน้าที่บริหาร)
ผลิตภัณฑ์: ร้านอาหาร
รายได้: 17,233.76 ล้านบาท (2561)
สินทรัพย์: 16,981.55 ล้านบาท (30 มิถุนายน 2562)
ส่วนของผู้ถือหุ้น: 14,376.80 ล้านบาท (30 มิถุนายน 2562)
เว็บไซต์: www.mkrestaurant.com
บริษัท เอ็มเค เรสโตรองต์ กรุ๊ป จำกัด (มหาชน) (ย่อ M) ประกอบธุรกิจร้านอาหาร จดทะเบียนตั้งเป็นบริษัทเมื่อวันที่ 10 กรกฎาคม พ.ศ. 2532 มีทุนจดทะเบียนเริ่มแรก 1 ล้านบาท ดำเนินธุรกิจหลัก คือ ร้านอาหารประเภทสุกียากี้ ชื่อ เอ็มเค สุกี้ นอกจากนี้ยังดำเนินงานร้านอาหารญี่ปุ่น ยาโยอิ, ฮากาตะ และ มิยาซากิ มีร้านอาหารไทย ณ สยาม และ เลอสยาม มีร้านร้านกาแฟ/เบเกอรี่ ที่ชื่อ เลอ เพอทิท ร้านข้าวกล่องที่ชื่อ บิซซี่ บ็อกซ์ และร้านขนมหวานที่ชื่อ เอ็มเค ฮาร์เวสต์
จากข้อมูล ณ วันที่ 31 ธันวาคม พ.ศ. 2563 มีร้านเอ็มเค สุกี้ ทั้งสิ้น 455 สาขา (รวมร้านเอ็มเค โกลด์ 5 สาขา และเอ็มเค ไลฟ์ 4 สาขา), ร้านอาหารญี่ปุ่น ยาโยอิ 193 สาขา, ร้านอาหารแหลมเจริญ ซีฟู้ด 31 สาขา, ร้านอาหารญี่ปุ่น ฮากาตะ 2 สาขา, ร้านมิยาซากิ 15 สาขา, ร้านอาหารไทย เลอ สยาม 3 สาขา, ร้านอาหารไทย ณ สยาม 1 สาขา, ร้านบิซซี่ บ็อกซ์ 3 สาขา, ร้านเลอ เพอทิท 3 สาขา ยังมีแฟรนไชส์ร้านในประเทศญี่ปุ่น เวียดนาม ลาว และจัดตั้งบริษัทร่วมทุนในการดำเนินธุรกิจร้านอาหารในสิงคโปร์
ประวัติ

จุดเริ่มต้นของภัตตาคารเอ็มเค เป็นร้านอาหารไทยคูหาเดียว ตั้งอยู่ภายในศูนย์การค้าสยามสแควร์ ดำเนินกิจการโดย ทองคำ เมฆโต ซึ่งซื้อกิจการมาจาก มาคอง คิงยี (Markon Kingyee - MK) ชาวฮ่องกง เมื่อวันที่ 17 สิงหาคม พ.ศ. 2505 โดยมีอาหารต่าง ๆ อาทิ ข้าวมันไก่ ผัดไทย ผัดขี้เมา เนื้อตุ๋น ปลาช่อนแป๊ะซะ เนื้อย่างด้วยเตาถ่านแบบเกาหลี และต่อมาขยายเป็นสองคูหา จนกระทั่งปี พ.ศ. 2527 สัมฤทธิ์ จิราธิวัฒน์ อดีตประธานกรรมการบริษัท สรรพสินค้าเซ็นทรัล จำกัด ชักชวนให้ทองคำเปิดร้านอาหารไทย ภายในศูนย์การค้าเซ็นทรัล ลาดพร้าว ด้วยชื่อร้านใหม่ว่า กรีน เอ็มเค
ต่อมาเมื่อวันที่ 2 มีนาคม พ.ศ. 2529 ร้านกรีนเอ็มเคก็เปลี่ยนมาเป็น ร้านสุกี้เอ็มเคสาขาแรก ซึ่งในช่วงเดียวกันนี้ บุตรชาย-บุตรสาวและบุตรเขยของทองคำ ก็เข้ามาช่วยนำการตลาดสมัยใหม่ในการดำเนินกิจการ พร้อมทั้งขยายสาขาเพิ่มขึ้นอย่างต่อเนื่อง ต่อมาเมื่อวันที่ 11 มกราคม  พ.ศ. 2539 เอ็มเคฯ เริ่มทยอยเปลี่ยนหม้อต้มสุกียากี้ จากระบบแก๊สหุงต้มมาเป็นไฟฟ้า เพื่อความปลอดภัยยิ่งขึ้นของลูกค้าและพนักงาน พร้อมทั้งปรับปรุงรูปแบบการตกแต่งร้านและผลิตภัณฑ์ภายในร้านขึ้นใหม่
ภัตตาคารเอ็มเคฯ ยังเปิดให้บริการร้านสุกียากี้คุณภาพสูง ในชื่อเอ็มเคโกลด์ เมื่อวันที่ 27 กุมภาพันธ์ พ.ศ. 2543  และร้านสุกี้ยากี้เพื่อสุขภาพ ในชื่อเอ็มเคไลฟ์ เมื่อเดือนมีนาคม พ.ศ. 2560
ธุรกิจ > ธุรกิจร้านสุกี้

ร้านเอ็มเค สุกี้ มีอาหารหลักประเภทสุกี้ ได้แก่ เนื้อสัตว์ ลูกชิ้น ผักสด กว่า 100 รายการ สำหรับลวกในหม้อสุกี้ ยังมีอาหารประเภทอื่น ได้แก่ ติ่มซำ ซาลาเปา ขนมจีบ ฮะเก๋า อาหารจานเดียว เช่น เป็ดย่าง หมูแดงอบน้ำผึ้ง ซี่โครงหมูนึ่งอบเต้าเจี้ยว เนื้อเปื่อยฮ่องกง บะหมี่หยก เกี๊ยวน้ำ รวมถึงผลไม้ ขนมหวาน ไอศกรีม เครื่องดื่มต่าง ๆ
ร้านเอ็มเค สุกี้ มีจำนวน 446 สาขาในประเทศไทย ส่วนใหญ่ตั้งอยู่ในศูนย์การค้า โมเดิร์นเทรด และคอมมูนิตีมอลล์ ได้แก่ บิ๊กซี โลตัส โรบินสัน เดอะมอลล์ เป็นต้น มีกลุ่มเป้าหมายคือ ครอบครัว กลุ่มเพื่อน คนทำงานที่มีรายได้ปานกลางถึงสูง ร้านเอ็มเค โกลด์ มีกลุ่มเป้าหมายเดิมของร้านเอ็มเค สุกี้ ที่มีรายได้ค่อนข้างสูง มี 5 สาขา ตั้งอยู่สยามพารากอน ศาลาแดง เอสพลานาด รัชดาภิเษก เอกมัย และจังซีลอน ส่วนร้านเอ็มเค ไลฟ์ มีกลุ่มเป้าหมายคือ กลุ่มเจเนอเรชันวาย มีเมนูพิเศษ เช่น สุกี้นึ่ง และสุกียากี้สไตล์ญี่ปุ่นต้นตำรับ มี 4 สาขา ได้แก่ สาขาเอ็มควอเทียร์ เมกาบางนา ไอคอนสยาม และเซ็นทรัลเวิลด์
ธุรกิจ > ธุรกิจร้านอาหารญี่ปุ่น

ร้านอาหารยาโยอิ ได้รับสิทธิ์แฟรนไชส์ในการดำเนินกิจการจาก Plenus Co., Ltd. ซึ่งเป็นบริษัทจดทะเบียนในตลาดหลักทรัพย์ญี่ปุ่น สาขาแรกเปิดในปี พ.ศ. 2549 บริการอาหารญี่ปุ่นจานเดียวและอาหารเป็นชุด มีเมนูเช่น หมูชุบแป้งทอดราดซอสมิโสะ หมูย่าง กระทะร้อน ข้าวหน้าเนื้อประเภทต่างๆ ข้าวกล่องแบบญี่ปุ่น อุด้ง ราเมน ของทานเล่น เช่น เกี๊ยวซ่า พิซซ่าญี่ปุ่น และขนมหวาน เครื่องดื่ม ณ วันที่  31 ธันวาคม 2564 มีร้าน 195 สาขาทั่วประเทศ
ร้านฮากาตะ เปิดสาขาแรกที่โรงพยาบาลศิริราช บริการอาหารญี่ปุ่นประเภทราเมนชนิดต่าง ๆ เกี๊ยวซ่า และเครื่องดื่ม มีจำนวน 2 สาขา ได้แก่ โรงพยาบาลศิริราช และดอนเมือง
ร้านมิยาซากิ เปิดสาขาแรกในเดือนตุลาคม ปี 2555 ที่ศูนย์การค้าเดอะซีน ทาวน์อินทาวน์ ซ. ลาดพร้าว 94 ให้บริการอาหารญี่ปุ่นกระทะร้อนประเภทต่าง ๆ (เทปปันยากิ) เครื่องดื่มและขนมหวาน ณ วันที่ 31 ธันวาคม 2564 ร้านมิยาซากิ มีจำนวน 13 สาขา
ธุรกิจ > ธุรกิจร้านอาหารไทย

ในปี พ.ศ. 2562 เอ็มเคได้เข้าร่วมลงทุนในกิจการร้านอาหารแหลมเจริญซีฟู้ด ในสัดส่วนร้อยละ 65 ของทุนจดทะเบียนบริษัท แหลมเจริญ ซีฟู้ด จำกัด
ร้านอาหารแหลมเจริญ ซีฟู้ด เป็นร้านอาหารทะเลแบบไทยที่มีเอกลักษณ์ของชาวจังหวัดระยอง มีความโดดเด่นด้วยคุณภาพ ความสด และรสชาติ โดยมีเมนูยอดนิยม อาทิ ปลากระพงทอดน้ำปลา โดย ณ วันที่ 31 ธันวาคม 2566 ร้านแหลมเจริญ ซีฟู้ด มีจำนวน 39 สาขา
ร้าน ณ สยาม เป็นร้านอาหารไทยตกแต่งร้านรูปแบบไทย มีสาขาแรกที่สยามสแควร์ เน้นกลุ่มลูกค้าที่มีรายได้ระดับกลางถึงสูง มีเมนูอาหารประเภทกับข้าวได้แก่ น้ำพริก ต้มยำ แกง ผัดผักชนิดต่าง ๆ อาหารจานเดียว ก๋วยเตี๋ยว อาหารทานเล่น ของหวาน และเครื่องดื่ม ณ วันที่ 31 ธันวาคม 2564 มี 1 ร้าน ตั้งอยู่เซ็นทรัล บางนา
สำหรับร้านอาหาร เลอ สยาม  เป็นร้านอาหารไทยตกแต่งร้านรูปแบบไทย เน้นกลุ่มลูกค้าชาวต่างชาติ หรือกลุ่มลูกค้าที่มีรายได้ค่อนข้างสูง และต้องการใช้ร้านเป็นสถานที่เลี้ยงรับรอง ณ วันที่ 31 ธันวาคม 2564 มี 3 สาขา ได้แก่ สาขาศาลาแดง สาขาจังซีลอน จังหวัดภูเก็ต และลอนดอนสตรีต กรุงเทพฯ
ธุรกิจ > ธุรกิจร้านกาแฟและเบเกอรี

ร้านเลอ เพอทิท เปิดร้านแรกปี 2555 บริการขนมทานเล่น เบเกอรี กาแฟ และเครื่องดื่ม ณ วันที่ 31 ธันวาคม 2564 มี 3 สาขา คือ สาขาโรงพยาบาลศิริราช สาขาลอนดอนสตรีท และสาขาสำนักงานใหญ่ ถนนเทพรัตน
ธุรกิจ > ธุรกิจอื่น

ร้านข้าวกล่อง ชื่อร้าน บิซซี่ บ็อกซ์ เป็นเมนูข้าวกล่อง ลูกค้านำเงินไปจ่ายที่แคชเชียร์ มีอาหารไทย ญี่ปุ่น ตะวันตก ณ วันที่  31 ธันวาคม 2564 ร้านบิซซี่ บ็อกซ์ มีทั้งหมด 2 สาขา ในเขตกรุงเทพมหานคร
บริษัทฯ ยังมีบริการส่งถึงบ้าน และบริการจัดเลี้ยงนอกสถานที่ ดำเนินงานโดยบริษัท เอ็ม เค อินเตอร์ฟู้ด จำกัด
บริษัทย่อย

ณ วันที่ 31 ธันวาคม 2562 มีบริษัทย่อยดังนี้
บริษัท เอ็ม เค อินเตอร์ ฟู้ด จำกัด (MKI) ถือหุ้นร้อยละ 100.00 ดำเนินธุรกิจร้านอาหารญี่ปุ่นยาโยอิ
บริษัท เอ็ม เค เซอร์วิส เทรนนิ่ง จำกัด (MKST) ถือหุ้นร้อยละ 100.00 ให้บริการฝึกอบรมบริการแก่บริษัทในเครือ
บริษัท อินเตอร์เนชั่นแนล ฟู้ด ซัพพลาย จำกัด (IFS) ถือหุ้นร้อยละ 100.00 ผลิตอาหารเพื่อจำหน่าย
บริษัท เอ็ม-เซนโค โลจิสติกส์ จำกัด (MSL) ถือหุ้นร้อยละ 49.75 ประกอบธุรกิจศูนย์กระจายสินค้าและจัดส่ง
บริษัท มาร์ค วัน อินโนเวชั่น เซ้นเตอร์ จำกัด (MKO) ถือหุ้นร้อยละ 100.00 วิจัยและพัฒนาเทคโนโลยีและนวัตกรรมเกี่ยวกับอาหารและเครื่องดื่ม
บริษัท พลีนัส แอนด์ เอ็มเค พีทีอี ลิมิเท็ด ถือหุ้นร้อยละ 50.00 ดำเนินธุรกิจร้านอาหารในประเทศสิงคโปร์
บริษัท พลีนัส-เอ็มเค ลิมิเท็ด ถือหุ้นร้อยละ 12.00 ดำเนินธุรกิจร้านเอ็มเค สุกี้ ในประเทศญี่ปุ่น
บริษัท แหลมเจริญซีฟู้ด จำกัด (LCS) ถือหุ้นร้อยละ 65.00 ดำเนินธุรกิจร้านอาหารแหลมเจริญ ซีฟู้ด
แหล่งข้อมูลอื่น

เว็บไซต์อย่างเป็นทางการ (เอ็มเค ประเทศไทย) และ (เอ็มเค ประเทศญี่ปุ่น)
| ด ค กแฟรนไชส์ธุรกิจอาหารในประเทศไทย |
| --- | --- | --- |
| ปัจจุบัน |  เบอร์เกอร์คิง  แมคโดนัลด์  มอสเบอร์เกอร์  เชค แช็ค  เคเอฟซี  บอนชอนชิกเกน  กูร์ กูร์ ชิคเก้น  เจิ้งซิน ชิคเก้น สเต็ก  พิซซ่าฮัท  เดอะ พิซซ่า คอมปะนี  โดมิโน่ส์ พิซซ่า  นารายณ์ พิซเซอเรีย  อีทพิซซ่า  ซิซซ์เล่อร์  เปปเปอร์ ลันช์  ซานตาเฟ่สเต็ก  ซับเวย์  ลัคกี้สุกี้  เชสเตอร์  ฟูจิ  ฮะจิบัง ราเมน  อิปปุโดะ ราเมน  โคโค่อิชิบันยะ  บาร์บีคิวพลาซ่า  เอ็มเค เรสโตรองต์  สุกี้ตี๋น้อย  ไหตี่เลา  โจ๊กกองปราบ  ชายสี่ บะหมี่เกี๊ยว  โชคดีติ่มซำ  ซาลาเปาทับหลี  |  |
| อดีต |  เวนดี้ส์  ป๊อปอายส์  คาร์ลซ จูเนียร์  เอ แอนด์ ดับบลิว  มิสเตอร์พิซซ่า  ไดโดมอน  ฮอทพอท  เท็กซัสชิคเก้น  ทาโก้ เบลล์  |  |
| ด ค กบริษัทจดทะเบียนในตลาดหลักทรัพย์แห่งประเทศไทย (SET)  หมวดเกษตรและอุตสาหกรรมอาหาร |
| --- | --- |
ธุรกิจการเกษตร:  อีเทอเนิล เอนเนอยี (EE)  จีเอฟพีที (GFPT)  ลีพัฒนาผลิตภัณฑ์ (LEE)  แมกซ์ เมทัล คอร์ปอเรชั่น (MAX)  นอร์ทอีส รับเบอร์ (NER)  พีพี ไพร์ม (PPPM)  ศรีตรังแอโกรอินดัสทรี (STA)  ไทยอีสเทิร์น กรุ๊ป โฮลดิ้งส์ (TEGH)  ไทยยูเนี่ยน ฟีดมิลล์ (TFM)  ไทยรับเบอร์ลาเท็คซ์กรุ๊ป (TRUBB)  สหอุตสาหกรรมน้ำมันปาล์ม (UPOIC)  ยูนิวานิชน้ำมันปาล์ม (UVAN)  วิจิตรภัณฑ์ปาล์มออยล์ (VPO) 
อาหารและเครื่องดื่ม:  เอเชี่ยน อะไลอันซ์ อินเตอร์เนชั่นแนล (AAI)  อกริเพียว โฮลดิ้งส์ (APURE)  เอเชี่ยนซี คอร์ปอเรชั่น (ASIAN)  บางกอกแร้นช์ (BR)  น้ำตาลบุรีรัมย์ (BRR)  เบทาโกร (BTG)  คาราบาวกรุ๊ป (CBG)  ซีเฟรชอินดัสตรี (CFRESH)  เจริญอุตสาหกรรม (CH)  ห้องเย็นโชติวัฒน์หาดใหญ่ (CHOTI)  เชียงใหม่โฟรเซ่นฟู้ดส์ (CM)  เจริญโภคภัณฑ์อาหาร (CPF)  ชุมพรอุตสาหกรรมน้ำมันปาล์ม (CPI)  ฟู้ดแอนด์ดริ๊งส์ (F&D)  โกลบอล คอนซูเมอร์ (GLOCONE)  หาดทิพย์ (HTC)  อิชิตัน กรุ๊ป (ICHI)  ไอ-เทล คอร์ปอเรชั่น (ITC)  เจดีฟู้ด (JDF)  น้ำตาลครบุรี (KBS)  น้ำตาลขอนแก่น (KSL)  เกษตรไทย อินเตอร์เนชั่นแนล ชูการ์ คอร์ปอเรชั่น (KTIS)  ล่ำสูง (LST)  เอ็มเค เรสโตรองต์ กรุ๊ป (M)  มาลีกรุ๊ป (MALEE)  เอ็นอาร์ อินสแตนท์ โปรดิวซ์ (NRF)  เอ็นเอสแอล ฟู้ดส์ (NSL)  โออิชิ กรุ๊ป (OISHI)  โอสถสภา (OSP)  เพรซิเดนท์ เบเกอรี่ (PB)  โรแยล พลัส (PLUS)  พรีเมียร์ มาร์เก็ตติ้ง (PM)  พรีเมียร์ควอลิตี้สตาร์ช (PQS)  พี อาร์ จี คอร์ปอเรชั่น (PRG)  อาร์ แอนด์ บี ฟู้ด ซัพพลาย (RBF)  เซ็ปเป้ (SAPPE)  ไทยเทพรส (SAUCE)  อาหารสยาม (SFP)  ศรีนานาพร มาร์เก็ตติ้ง (SNNP)  เอส แอนด์ พี ซินดิเคท (SNP)  ส. ขอนแก่นฟู้ดส์ (SORKON)  เสริมสุข (SSC)  สุรพลฟู้ดส์ (SSF)  ทรัพย์ศรีไทย (SST)  ซันสวีท (SUN)  ทรอปิคอลแคนนิ่ง (ประเทศไทย) (TC)  ไทยฟู้ดส์ กรุ๊ป (TFG)  ไทยเพรซิเดนท์ฟูดส์ (TFMAMA)  ทิปโก้ฟูดส์ (TIPCO)  เถ้าแก่น้อย ฟู๊ดแอนด์มาร์เก็ตติ้ง (TKN)  ไทยยูเนี่ยน กรุ๊ป (TU)  น้ำมันพืชไทย (TVO)  ไทยวา (TWPC)  วาว แฟคเตอร์  (W)  เซ็น คอร์ปอเรชั่น กรุ๊ป (ZEN) 
ตราสัญลักษณ์ เอ็มเค เรสโตรองต์
อาหารประเภทสุกี้ในร้านเอ็มเค สุกี้
เอ็มเคไลฟ์ สาขาเซ็นทรัลเวิลด์
เอ็มเค สุกี้ ในประเทศญี่ปุ่น
ตัวรับรู้

สำหรับความหมายอื่น ดูที่ เซ็นเซอร์
ตัวรับรู้ หรือ เซ็นเซอร์ (อังกฤษ: sensor)  เป็นวัตถุชนิดหนึ่งที่มีหน้าที่ตรวจจับเหตุการณ์หรือการเปลี่ยนแปลงของสภาพแวดล้อมของตัวมันเอง จากนั้นมันก็จะให้ผลลัพธ์ที่สอดคล้องกันออกมาและส่งไปยังศูนย์ควบคุม ตัวรับรู้เป็นตัวแปรสัญญาณ (อังกฤษ: transducer) ชนิดหนึ่ง มันสามารถให้สัญญาณออกมาได้หลากหลายชนิด แต่โดยทั่วไปจะใช้สัญญาณไฟฟ้าหรือสัญญาณแสง ยกตัวอย่างเช่นคู่ควบความร้อน (อังกฤษ: thermocouple) จะแปลงค่าอุณหภูมิ(สิ่งแวดล้อม)ให้เป็นแรงดันไฟฟ้าที่สอดคล้องกัน ในทำนองที่คล้ายกัน เทอร์มอมิเตอร์แบบปรอทในหลอดแก้วจะเปลี่ยนอุณหภูมิที่วัดได้ให้อยู่ในรูปการขยายตัวหรือการหดตัวของของเหลว ซึ่งสามารถอ่านได้บนหลอดแก้วที่ผ่านการสอบเทียบแล้ว ตัวรับรู้ทุกชนิดจะต้องผ่านการสอบเทียบ (อังกฤษ: calibrate) โดยเทียบกับค่ามาตรฐานที่เป็นที่ยอมรับ
ตัวรับรู้ถูกใช้ในอุปกรณ์ประจำวัน เช่นปุ่มกดลิฟท์แบบไวต่อการสัมผัส(เซ็นเซอร์สัมผัส) และโคมไฟที่สลัวหรือสว่างขึ้นโดยการสัมผัสที่ฐาน นอกจากนี้ยังมีการใช้งานเซ็นเซอร์นับไม่ถ้วนที่คนส่วนใหญ่ไม่ได้รับรู้ ด้วยความก้าวหน้าทางเครื่องกลจุลภาคและแพลตฟอร์มไมโครคอนโทรลเลอร์ที่ง่ายต่อการใช้งาน การใช้งานของตัวรับรู้ได้ขยายออกไปไกลเกินกว่าการวัดในสาขาอุณหภูมิ, ความดันหรือการไหลแบบเดิมส่วนมาก ยกตัวอย่างเช่น MARG (Magnetic, Angular Rate, and Gravity) sensors ยิ่งไปกว่านั้น ตัวรับรู้แบบแอนะล๊อกเช่นโปเทนฉิโอมิเตอร์และตัวต้านทานที่ไวต่อแรงยังคงถูกใช้อยู่อย่างกว้างขวาง การใช้งานจะรวมถึงการผลิตและเครื่องจักร, เครื่องบินและยานอวกาศ, รถยนต์, เครื่องไฟฟ้า, การแพทย์, และหุ่นยนต์ มันยังรวมถึงในชีวิตประจำวัน
ความไวของตัวรับรู้หมายถึงว่าสัญญาณส่งออกของตัวรับรู้จะเปลี่ยนแปลงมากแค่ไหนเมื่อปริมาณของสัญญาณที่ป้อนเข้าเพื่อทำการวัดมีการเปลี่ยนแปลง ตัวอย่างเช่นถ้าปรอทในเทอร์มอมิเตอร์เครื่องไหวไป 1 ซม. เมื่ออุณหภูมิเปลี่ยนไป 1 องศาเซลเซียส ดังนั้นความไวจะมีต่าเป็น 1 เซนติเมตร/°C (สมมติว่าสโลป Dy/Dx มีลักษณะเป็นเชิงเส้น) ตัวรับรู้บางตัวยังอาจมีผลกระทบกับสิ่งที่มันวัด; เช่นเทอร์มอมิเตอร์ที่อุณหภูมิห้องถูกใส่ลงในถ้วยร้อนที่ใส่ของเหลว ความเย็นของเทอร์มอมิ้ตอร์จะทำให้ของเหลวเย็นลงในขณะที่ของเหลวทำให้เทอร์มอมิเตอร์ร้อนขึ้น ตัวรับรู้จำเป็นจะต้องมีการออกแบบเพื่อให้มีผลขนาดเล็กกับสิ่งที่ถูกวัด; การทำให้ตัวรับรู้มีขนาดเล็กลงมักจะปรับปรุงให้ดีขึ้นในเรื่องนี้และอาจทำให้เกิดข้อได้เปรียบอื่น ๆ[ต้องการอ้างอิง] ความก้าวหน้าทางเทคโนโลยีจะช่วยให้มีการสร้างตัวรับรู้อื่น ๆ มากขึ้นอีกมากมายในขนาดจุลภาคเช่นไมโครเซนเซอร์โดยใช้เทคโนโลยี MEMS (Microelectromechanical systems) ในหลายกรณีส่วนใหญ่ ไมโครเซนเซอร์จะมีความเร็วและความไวที่สูงขึ้นอย่างมีนัยสำคัญเมื่อเทียบกับกรรมวิธีแบบมหภาค[ต้องการอ้างอิง]
การจำแนกประเภทของข้อผิดพลาดในการวัด

ตัวรับรู้ที่ดีต้องทำตามกฎต่อไปนี้
มีความไวต่อคุณสมบัติที่จะวัด
มีความไวต่อคุณสมบัติอื่นใด ๆ ที่อาจจะพบได้ในการประยุกต์ใช้ของมัน
ไม่มีอิทธิพลต่อคุณสมบัติที่จะวัด
ตัวรับรู้ในอุดมคติจะถูกออกแบบมาให้เป็นแบบเชิงเส้นหรือเป็นเส้นตรงกับบางฟังก์ชันทางคณิตศาสตร์อย่างง่ายของการวัดซึ่งปกติเป็นค่าลอการิทึม เอาต์พุตของตัวรับรู้ดังกล่าวเป็นสัญญาณแอนะล็อกและเป็นสัดส่วนโดยตรงกับค่าหรือฟังก์ชันที่เรียบง่ายของคุณสมบัติที่ถูกวัด จากนั้น ความไวจะถูกกำหนดให้เป็นอัตราส่วนระหว่างสัญญาณเอาต์พุตกับคุณสมบัติที่ถูกวัด ตัวอย่างเช่น ถ้าเซ็นเซอร์ตัวหนึ่งใช้วัดอุณหภูมิและมีเอาต์พุตเป็นแรงดันค่าหนึ่ง ความไวจะเป็นค่าคงที่มีหน่วยเป็นโวลต์/เคลวิน [V/K]; เซ็นเซอร์นี้ทำงานเป็นเชิงเส้นเพราะอัตราส่วนเป็นค่าคงที่ที่ทุกจุดของการวัด
สำหรับสัญญาณเซ็นเซอร์ที่เป็นแอนะล๊อกที่จะต้องถูกประมวล หรือถูกใช้ในอุปกรณ์ดิจิทัล มันจะต้องถูกแปลงให้เป็นสัญญาณดิจิทัลโดยใช้ตัวแปลงแอนะล๊อกเป็นดิจิตอล (อังกฤษ: analog-to-digital converter หรือ ADC)
การเบี่ยงเบนของตัวรับรู้

ถ้าเซ็นเซอร์ไม่เป็นอุดมคติ การเบี่ยงเบนหลายประเภทสามารถถูกสังเกตได้ดังนี้:
ความไวอาจแตกต่างในทางปฏิบัติจากค่าที่ระบุไว้ สิ่งนี้เรียกว่าข้อผิดพลาดของความไว
เนื่องจากช่วงของสัญญาณเอาต์พุตจะถูกจำกัดเสมอ ดังนั้นในที่สุดสัญญาณเอาต์พุตก็จะตกลงถึงขั้นต่ำสุดหรือขึ้นสูงถึงขั้นสูงสุดเมื่อคุณสมบัติที่จะทำการวัดมีค่าเกินขีดจำกัด ช่วงเต็มสเกลจะกำหนดค่าสูงสุดและต่ำสุดของคุณสมบัติที่จะทำการวัด[ต้องการอ้างอิง]
ถ้าสัญญาณเอาต์พุตไม่เป็นศูนย์เมื่อคุณสมบัติที่ถูกวัดเป็นศูนย์ ตัวรับรู้จะมีการชดเชยหรือไบอัส สิ่งนี้ถูกกำหนดว่าเป็นเอาต์พุตของตัวรับรู้ที่อินพุทเป็นศูนย์
ถ้าความไวไม่คงที่ตลอดช่วงการทำงานของตัวรับรู้ สิ่งนี้เรียกว่าการไม่เป็นเชิงเส้น ปกติสิ่งนี้มักจะถูกกำหนดโดยปริมาณเอาต์พุตที่แตกต่างจากพฤติกรรมในอุดมคติตลอดช่วงที่เต็มสเกลของตัวรับรู้ มักจะหมายถึงเป็นร้อยละของจำนวนเต็มสเกล
ถ้าค่าความเบี่ยงเบนเกิดจากการเปลี่ยนแปลงอย่างรวดเร็วของคุณสมบัติที่ถูกวัดตลอดช่วงเวลา มันจะมีข้อผิดพลาดแบบไดนามิก บ่อยครั้งที่พฤติกรรมนี้จะถูกอธิบายด้วยการพล็อตกร๊าฟที่เป็นลางแสดงให้เห็นข้อผิดพลาดที่มีความไวกับเฟสชิฟที่เป็นฟังชั่นของความถี่ของสัญญาณอินพุทที่เป็นระยะ ๆ
ถ้าสัญญาณเอาต์พุตเปลี่ยนแปลงอย่างช้าๆเป็นอิสระจากคุณสมบัติที่ถูกวัด สิ่งนี้ถูกกำหนดให้เป็น 'ดริฟท์' (drift) ดริฟท์ระยะยาวมักจะบ่งบอกถึงการเสื่อมสมรรถภาพอย่างช้า ๆ ของคุณสมบัติของตัวรับรู้ตลอดช่วงเวลาอันยาวนาน
เสียงรบกวนเป็นการเบี่ยงเบนแบบสุ่มของสัญญาณที่แปรตามเวลา
hysteresis เป็นข้อผิดพลาดอันหนึ่งที่เกิดขึ้นโดยเมื่อคุณสมบัติที่ถูกวัดเปลี่ยนทิศทางเป็นตรงกันข้าม แต่มีความล่าช้าของเวลาที่แน่นอนบางอย่างสำหรับตัวรับรู้ที่จะตอบสนอง เป็นการสร้างข้อผิดพลาดในการชดเชยที่แตกต่างกันในทิศทางหนึ่งมากกว่าอีกทิศทางหนึ่ง
ถ้าตัวรับรู้มีสัญญาณเอาต์พุตเป็นดิจิทัล เอาต์พุตจะเป็นค่าประมาณที่สำคัญของคุณสมบัติที่ถูกวัด ข้อผิดพลาดโดยประมาณจะถูกเรียกว่า ข้อผิดพลาดจากการแปลงเป็นค่าดิจิทัล (อังกฤษ: digitization error)
ถ้าสัญญาณถูกตรวจสอบแบบดิจิทัล ข้อจำกัดของความถี่ที่ใชัเพื่อสุ่มตัวอย่างยังสามารถทำให้เกิดข้อผิดพลาดแบบไดนามิกด้วยเช่นกัน หรือถ้าเสียงรบกวนที่มีการแปรเปลี่ยนหรือมีการเพิ่มเข้ามาทำการเปลี่ยนแปลงเป็นระยะที่ความถี่ที่ใกล้อัตราการสุ่มตัวอย่างหลายกลุ่มอาจก่อให้เกิดข้อผิดพลาดได้
ตัวรับรู้อาจไวต่อคุณสมบัติอื่นบ้างไม่มากก็น้อยนอกเหนือจากคุณสมบัติที่กำลังถูกวัด ตัวอย่างเช่น ตัวรับรู้ส่วนใหญ่จะได้รับอิทธิพลจากอุณหภูมิของสภาพแวดล้อมของพวกมัน
การเบี่ยงเบนทั้งหลายเหล่านี้สามารถแยกประเภทได้ว่าเป็นข้อผิดพลาดอย่างเป็นระบบหรือข้อผิดพลาดจากการสุ่ม ข้อผิดพลาดอย่างเป็นระบบบางครั้งอาจจะได้รับการชดเชยด้วยวิธีการบางอย่างของการสอบเทียบ เสียงรบกวนเป็นข้อผิดพลาดแบบสุ่มที่สามารถทำให้ลดลงได้โดยการประมวลผลสัญญาณ เช่นการกรอง ปกติจะอยู่ที่ค่าใช้จ่ายของพฤฒิกรรมแบบไดนามิกของตัวรับรู้